# 8. decembris[labot | labot pirmkodu]

**8. decembris** ir gada 342. diena pēc Gregora kalendāra (343. garajā gadā). Līdz gada beigām ir atlikušas 23 dienas.

## Vārda dienas

Gunārs, Gunis, Vladimirs

## Notikumi

* 1907. gads — pēc Oskara II nāves par Zviedrijas karali kļuva viņa dēls Gustavs V.
* 1941. gads — Otrais pasaules karš: Japāna uzbruka Honkongai, Malajai, Nīderlandes Austrumindijai, Filipīnām; Ķīnas Republika oficiāli pieteica karu Japānai.
* 1980. gads — Marks Deivids Čepmens nošāva bijušo *The Beatles* dalībnieku Džonu Lenonu netālu no viņa mājas Ņujorkā, ASV.
* 1991. gads:
	+ Baltkrievija, Krievija un Ukraina parakstīja Belovežas vienošanos, dibinot Neatkarīgo Valstu Sadraudzību un ar to faktiski izbeidzot Padomju Savienības pastāvēšanu;
	+ referendumā pieņemta Rumānijas konstitūcija.
* 2005. gads — Ķīnā beidza izmantot tvaika lokomotīves maģistrālajās dzelzceļa līnijās.
* 2010. gads — otrreiz palaižot *SpaceX Falcon 9* un pirmoreiz *SpaceX Dragon*, *SpaceX* kļuva par pirmo privāto uzņēmumu, kurš veiksmīgi palaidis orbītā un atgriezis uz zemes kosmosa kuģi.
* 2020. gads — Ķīna un Nepāla vienojās, ka Everesta augstums ir 8848,86 metri.

## Dzimuši

* 1542. gads — Marija I (*Mary I*), Skotijas, Francijas karaliene (mirusi 1587. gadā)
* 1708. gads — Francis I Stefans (*Franz Stefan*), Svētās Romas imperators (miris 1765. gadā)
* 1815. gads — Ādolfs Mencels (*Adolph Menzel*), vācu mākslinieks (miris 1905. gadā)
* 1858. gads — Apsīšu Jēkabs, latviešu rakstnieks (miris 1929. gadā)
* 1865. gads:
	+ Žaks Adamārs (*Jacques Hadamard*), franču matemātiķis (miris 1963. gadā)
	+ Rīdigers fon der Golcs (*Rüdiger Graf von der Goltz*), vācu ģenerālis, grāfs (miris 1946. gadā)
	+ Žans Sibēliuss (*Jean Sibelius*), somu komponists (miris 1957. gadā)
* 1877. gads — Jūliuss Keils (*Julius Keyl*), vācu vieglatlēts un vingrotājs (miris 1959. gadā)
* 1911. gads — Lī Dž. Kobs (*Lee J. Cobb*), amerikāņu aktieris (miris 1976. gadā)
* 1915. gads — Dens Broteridžs (*Den Brotheridge*), Lielbritānijas armijas virsnieks (miris 1944. gadā)
* 1927. gads — Vladimirs Šatalovs (*Владимир Шаталов*), PSRS kosmonauts, lidotājs (miris 2021. gadā)
* 1938. gads — Džons Kufuors (*John Kufuor*), Ganas prezidents
* 1940. gads — Aivars Endziņš, latviešu jurists, politiķis
* 1943. gads — Džims Morisons (*Jim Morrison*), ASV mūziķis (miris 1971. gadā)
* 1947. gads — Māris Purgailis, latviešu politiķis
* 1953. gads — Kima Beisingere (*Kim Basinger*), ASV aktrise
* 1956. gads — Andrjus Kubiļus (*Andrius Kubilius*), Lietuvas politiķis
* 1964. gads — Teri Hečere (*Teri Hatcher*), ASV aktrise
* 1978. gads — Īens Somerholders (*Ian Somerhalde*), ASV aktieris
* 1982. gads — Nikija Mināža (*Nicki Minaj*), ASV dziedātāja un repere
* 1983. gads — Mets Elisons (*Matt Ellison*), Kanādas hokejists
* 1985. gads — Dvaits Hauards (*Dwight Howard*), ASV basketbolists
* 1992. gads — Jura Borisovs (Юра Бори́сов), krievu aktieris
* 1993. gads — Annasofija Roba (*AnnaSophia Robb*), amerikāņu aktrise
* 1994. gads — Rahīms Stērlings (*Raheem Sterling*), angļu futbolists
* 1996. gads — Skots Maktominejs (*Scott McTominay*), skotu futbolists

## Miruši

* 1793. gads — grāfiene Dibarī (*Madame du Barry*), Francijas kurtizāne (dzimusi 1743. gadā)
* 1849. gads — France Prešerens (*France Prešeren*), slovēņu dzejnieks (dzimis 1800. gadā)
* 1903. gads — Herberts Spensers (*Herbert Spencer*), britu filozofs (dzimis 1820. gadā)
* 1907. gads — Oskars II (*Oscar II*), Zviedrijas un Norvēģijas karalis (dzimis 1829. gadā)
* 1918. gads — Rūdolfs Siverss, (*Рудольф Сиверс*), padomju militārais darbinieks (dzimis 1892. gadā)
* 1941. gads — Simons Dubnovs (שמעון דובנאָװ), ebreju vēsturnieks (dzimis 1870. gadā)
* 1955. gads — Hermanis Veils (*Hermann Weyl*), šveiciešu matemātiķis (dzimis 1885. gadā)
* 1978. gads — Golda Meira (גולדה מאיר), Izraēlas politiķe (dzimusi 1898. gadā)
* 1980. gads — Džons Lenons (*John Lennon*), britu mūziķis (dzimis 1940. gadā)
* 1993. gads — Aleksandrs Koblencs, Latvijas šahists, treneris (dzimis 1916. gadā)
* 2016. gads — Džons Glenns (*John Glenn*), ASV kosmonauts (dzimis 1921. gadā)
* 2024. gads:
	+ Šerifs Gerens (*Şerif Gören*), turku kinorežisors (dzimis 1944. gadā)
	+ Ainārs Gulbis, latviešu uzņēmējs (dzimis 1959. gadā)

## Svētku un piemiņas dienas

* Konstitūcijas diena (Rumānija)